L-eks Prim Ministru Joseph Muscat irreaġixxa għall-aħbar li Keith Schembri, li kien iċ-Chief of Staff tiegħu għal sitt snin, qed jinżamm arrestat, billi qal li jistenna li l-ġustizzja tieħu l-kors tagħha. Filwaqt li Muscat qal li Schembri qed jiġi akkużat fuq allegata korruzzjoni fis-settur privat, Dr Elaine Mercieca Rizzo mill-Prosekuzzjoni tat verżjoni differenti fil-qorti s-Sibt filgħaxija. Verżjoni differenti ngħatat ukoll fl-istqarrija tal-Pulizija s-Sibt waranofsinhar u mill-Ispettur tal-Pulizija fil-qorti. Irrefera biss għal "numru ta' persuni mressqa l-Qorti akkużati b'allegata korruzzjoni fis-settur privat, partikolarment it-Times of Malta," li fi kliemu seħħ qabel l-2013 taħt amministrazzjoni Nazzjonalista. Intlabt minn diversi mezzi tax-xandir għal kumment wara l-aħħar żviluppi. Dan huwa dak li għandi xi ngħid:Wara ħafna… Posted by Joseph Muscat on Sunday, March 21, 2021 Akkużi bbażati fuq żewġ inkjesti Mill-banda l-oħra, fl-istqarrija tagħha l-Pulizija qalet li l-akkużi saru wara li ġew konklużi żewġ inkjesti maġisterjali differenti u investigazzjonijiet intensivi mill-Iskwadra tal-Pulizija kontra r-Reati Ekonomiċi. Dr Mercieca Rizzo għal darb'oħra enfasizzat li l-akkużi segwew il-konklużjonijiet taż żewġ inkjesti: "Kien hemm żewġ inkjesti – waħda konkluża sitt xhur ilu u l-oħra ftit tal-jiem ilu. L-investigazzjonijiet għadhom għaddejjin – mhux għax bdew fl-2017, imma minħabba xi punti li ħarġu waqt l-inkjesta u fil-konklużjonijiet tagħha, u bħala konsegwenza saru aktar investigazzjonijiet." Waqt ix-xhieda tagħha fil-qorti s-Sibt filgħaxija, l-Ispettur Anne Marie Xuereb, qalet ripetutament li l-akkużi ħarġu minn żewġ inkjesti differenti. Liema kienu ż-żewġ inkjesti? Inkjesta minnhom ġiet konkluża aktar kmieni dan ix-xahar. Fl-2017, Simon Busuttil kien mar il-qorti akkumpanjat mill-avukati tiegħu u minn uffiċjali oħra tiegħu jġorru l-box files. Il-Partit Laburista kien qal li dawk il-box files kienu vojta. Muscat kien qal li Busuttil kien qed jaħli l-ħin tal-Qorti. Id-dokumenti sottomessi kienu jinkludu dak li sabet l-Aġenzija tal-Gvern kontra l-Ħasil tal-Flus (FIAU), li investigat mas-€650,000 trasferiti minn Schembri u l-kumpaniji tiegħu lil Adrian Hillman, li dak iż-żmien kien il-Kap Eżekuttiv ta' Allied Newspapers Ltd. L-inkjesta l-oħra kienet inbdiet ukoll wara rapporti li għamel Simon Busuttil f'April tal-2017, meta allega li Schembri rċieva kickbacks mill-bejgħ tal-passaporti mill-konsulenti finanzjarji tiegħu ta' Nexia BT. Schembri u Brian Tonna ta' Nexia BT kienu qalu li l-flus trasferiti fil-Bank Pilatus kienu ħlas lura ta' loan li Tonna rċieva mingħand Schembri. Ir-rapporti jgħidu li għalkemm l-inkjesta ma sabitx evidenza ta' kickbacks, ġew irrakkomandati aktar investigazzjonijiet f'aspetti oħra ta' dan il-ftehim. Il-lista ta' akkużi għadha ma ġietx ippubblikata. Għadu mhux magħruf liema mill-akkużi kontra Schembri jirriżultaw mill-inkjesta dwar l-allegat ħasil ta' flus ma' Adrian Hillman, u liema mill-inkjesta dwar il-bejgħ tal-passapporti. Irid ġustizzja dwar Egrant Fuq Facebook Muscat ħa l-opportunità biex isemmi l-każ tal-Egrant u qal li anke jekk jibqa' waħdu, se jibqa' jinsisti li ssir ġustizzja miegħu u ma' familtu fuq din "il-gidba u invenzjoni". Qal, "Nistenna l-ġustizzja tieħu l-kors tagħha kif dejjem għamilt." Ilbieraħ It-terremot tal-bieraħ: l-arrestati, l-akkużi, l-investigazzjoni Il-każ tal-Egrant kien meta hu u martu Michelle Muscat kienu akkużati li għandhom il-kumpanija sigrieta Egrant. Inkjesta li saret mill-Maġistrat Aaron Bugeja, illum Imħallef, kienet sabet li m'hemmx biżżejjed provi għal dan. Muscat illum qal li iżjed minn sentejn u nofs wara li tlestiet l-inkjesta, "anke jekk nibqa' waħdi, se nibqa' ninsisti li ssir ġustizzja ma' familti dwar il-gidba ta' Egrant, storja ffalsifikata u vvintata fi sfond nazzjonali." Hu kemm-il darba sejjaħ din l-allegazzjoni l-akbar gidba fl-istorja ta' Malta. F'Lulju tal-2018, l-eks Prim Ministru Joseph Muscat kien sejjaħ konferenza tal-aħbarijiet f'Kastilja sabiex iħabbar li din l-inkjesta sabet li m'hemm l-ebda rabta bejnu u martu Michelle Muscat mal-kumpanija Egrant, kif kienet allegat il-ġurnalista assassinata Daphne Caruana Galizia. Wara snin ta' proċeduri fil-qorti mmexxijin mill-Kap tal-Oppożizzjoni Adrian Delia, l-inkjesta ġiet ippubblikata b'mod sħiħ f'Diċembru tal-2019. F'Lulju tal-2018 Inkjesta Egrant: "Jien innoċenti" – il-PM Intlabt minn diversi mezzi tax-xandir għal kumment wara l-aħħar żviluppi. Dan huwa dak li għandi xi ngħid:Wara ħafna… Posted by Joseph Muscat on Sunday, March 21, 2021 Dwar Egrant Egrant: X'qal fix-xhieda tiegħu Joseph Muscat? Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6058dee86c9ce_rand.td-a-rec-img{text-align:left}.td_uid_3_6058dee86c9ce_rand.td-a-rec-img img{margin:0 auto 0 0}